stanford-oval/wikipedia huggingface dataset:
ซีเอ็นบีซี
สถานีโทรทัศน์ซีเอ็นบีซีในภาคพื้นทวีป

ช่องรายการของซีเอ็นบีซีในสหรัฐอเมริกา จะส่งสัญญาณไปยังประเทศแคนาดาและประเทศสหรัฐอเมริกาเท่านั้น แต่สำหรับช่องรายการของซีเอ็นบีซีที่ออกอากาศทั่วโลก จะมีสถานีในภาคพื้นทวีปแต่ละทวีปนั้น ๆ ได้แก่
ซีเอ็นบีซี ยุโรป (CNBC Europe) - ทวีปยุโรป
Class CNBC - ประเทศอิตาลี
CNBC-e - ประเทศตุรกี
CNBC Arabiya - กลุ่มประเทศในตะวันออกกลาง
CNBC Nordic - กลุ่มประเทศแถบสแกนดิเนเวีย
CNBC Pakistan - ประเทศปากีสถาน
Nikkei CNBC - ประเทศญี่ปุ่น
CNBC-TV18 - ประเทศอินเดีย (ภาษาอังกฤษ)
CNBC Awaaz - ประเทศอินเดีย (ภาษาฮินดี)
CNBC Australia - ประเทศออสเตรเลีย
CNBC Hong Kong - ฮ่องกง
CNBC Singapore - ประเทศสิงคโปร์
SBS CNBC  (SOUTH KOREA)
CNBC Indonesia - ประเทศอินโดนีเซีย
CNBC ASIA - ประเทศไทย
ซีเอ็นบีซี เวิลด์ (CNBC World)
ซีเอ็นบีซี แอฟริกา (CNBC Africa) - ทวีปแอฟริกา (เริ่มออกอากาศเดือนมิถุนายน พ.ศ. 2550)
สโสแกน

"First in Business, First in Talk" (พ.ศ. 2538)
"Profit From It" (พ.ศ. 2541 - 3 กุมภาพันธ์ พ.ศ. 2545)
"Business for the New World"  (ตั้งแต่ 4 กุมภาพันธ์ พ.ศ. 2545 - กลางปี พ.ศ. 2545)
"Make It Your Business" (กลางปี พ.ศ. 2545 - พ.ศ. 2547)
"The World Leader in Business News"  (พ.ศ. 2547 - 11 มิถุนายน พ.ศ. 2549)
"First in Business Worldwide" (12 มิถุนายน พ.ศ. 2549 - ปัจจุบัน)
ในประเทศไทย

บทความหลัก: เจเคเอ็นซีเอ็นบีซี
ซีเอ็นบีซีในประเทศไทย (ซึ่งเป็นสัญญาณจาก ซีเอ็นบีซีเอเชีย ส่งสัญญาณจากประเทศสิงคโปร์) นั้นสามารถรับชมผ่านกล่องดาวเทียมทรูวิชั่นส์ ช่อง 781
ในประเทศไทย บริษัท เจเคเอ็น นิวส์ จำกัด ซึ่งเป็นบริษัทลูกในเครือเจเคเอ็น โกลบอล มีเดีย (ปัจจุบันคือเจเคเอ็น โกลบอล กรุ๊ป) ได้รับลิขสิทธิ์ในการผลิตรายการภายใต้ตราสินค้าของซีเอ็นบีซีเอง ภายใต้ตราสินค้า "JKN-CNBC" โดยรายการแรกที่ผลิตออกอากาศ คือรายการ "First Class Thailand" ออกอากาศทาง ช่อง 3 เอสดี
ในวันที่ 1 กรกฎาคม พ.ศ. 2562 JKN-CNBC ได้เริ่มออกอากาศรายการข่าวของซีเอ็นบีซีในภาคภาษาไทยเป็นครั้งแรก ทางช่องจีเอ็มเอ็ม 25แต่ออกอากาศได้เพียง 2-3 เดือนก็ต้องถอนรายการทั้งหมดออก เนื่องจากฐานผู้ชมไม่เหมาะสมกับช่อง โดยเริ่มจากในเดือนกันยายน ได้ปรับเปลี่ยนข่าวเที่ยงและข่าวเย็นของซีเอ็นบีซีเป็นรายการข่าวทั่วไปของเจเคเอ็น นิวส์และในเดือนตุลาคม ได้ยุติการออกอากาศข่าวเที่ยงและข่าวเย็นของเจเคเอ็น นิวส์ โดยให้ทีมข่าวของช่องจีเอ็มเอ็ม 25 กลับมาผลิตข่าวเที่ยงและข่าวเย็นแทน โดยปรับเปลี่ยนข่าวเช้าของซีเอ็นบีซีเป็นรายการข่าวทั่วไปของเจเคเอ็น นิวส์ แทนแต่ยังมีการผลิตข่าวภายใต้ตราสินค้า "JKN-CNBC" อยู่ในสถานีโทรทัศน์ระบบดิจิทัลช่องอื่น ๆ และเฟซบุ๊กของ JKN-CNBC รวมถึงช่วงข่าวต่างประเทศในข่าวเที่ยงและข่าวเย็นของช่องจีเอ็มเอ็ม 25 อีกด้วย
ในวันที่ 6 มกราคม พ.ศ. 2563 บริษัท เจเคเอ็น นิวส์ จำกัด ได้เปิดช่อง JKN-CNBC อย่างเป็นทางการ ภายใต้สโลแกน "ช่องข่าวเศรษฐกิจช่องใหม่ของคุณ" โดยทดลองออกอากาศสารคดี รายการข่าว และรายการขายสินค้าตลอด 24 ชั่วโมง ผ่านทางเว็บไซต์ http://www.jkncnbc.com เก็บถาวร 2020-09-23 ที่ เวย์แบ็กแมชชีน เป็นช่องทางแรก โดยได้นำรายการข่าวของซีเอ็นบีซีที่ยุติออกอากาศจากช่องจีเอ็มเอ็ม 25 รวมถึงข่าวต่างประเทศที่กำลังออกอากาศในช่วงข่าวเที่ยงและข่าวเย็นของช่องจีเอ็มเอ็ม 25 มาออกอากาศทางช่อง JKN-CNBC แทน
สถานีโทรทัศน์ออนไลน์ของ JKN-CNBC ยุติออกอากาศเมื่อวันที่ 30 กันยายน พ.ศ. 2563 ทั้งนี้ รายการข่าวของซีเอ็นบีซีในภาคภาษาไทยได้ย้ายไปออกอากาศทางช่องเจเคเอ็นทีวี และเจเคเอ็น 18 ตามลำดับ ก่อนจะกลับมาเปิดสถานีอีกครั้งภายใต้สโลแกน "Capitalize on it ลงทุนเพื่อชีวิตที่มั่งคั่ง" โดยมีรัชชพล เหล่าวานิช เป็นบรรณาธิการบริหาร เริ่มออกอากาศสดผ่านเฟซบุ๊กเพจ JKN-CNBC ตั้งแต่วันที่ 1 มิถุนายน พ.ศ. 2565 และมีแผนที่จะออกอากาศบนเอไอเอส เพลย์ ในอนาคตอีกด้วยอย่างไรก็ตาม สถานีโทรทัศน์ออนไลน์ของ JKN-CNBC ได้ยุติออกอากาศอีกครั้งเมื่อวันที่ 15 กันยายน พ.ศ. 2566 พร้อมกับการปิดตัวฝ่ายข่าวของเจเคเอ็น 18 เนื่องจากมีข้อตกลงในการผลิตรายการข่าวร่วมกันระหว่างเจเคเอ็น 18 กับท็อปนิวส์ ทำให้เจเคเอ็นเลิกจ้างพนักงานกองบรรณาธิการ และทีมเทคนิคสตูดิโอ ประมาณ 50-60 คน โดยยินยอมจ่ายเงินชดเชยตามกฎหมาย และเพิ่มเงินเลิกจ้างกระทันหัน 1 เดือน
แหล่งข้อมูลอื่น

เว็บไซต์ สถานีโทรทัศน์ซีเอ็นบีซี
คิงไซส์

คิงไซส์ (King Size) เป็นชื่ออัลบั้มเพลงชุดที่ห้าของวงดนตรี ซิลลี่ ฟูลส์ มีการวางแผงถึง 3 ครั้ง วางแผงครั้งแรกเมื่อวันที่ 14 มกราคม พ.ศ. 2547 ครั้งที่ 2 เมื่อวันที่ 29 มกราคม พ.ศ. 2547 และครั้งที่ 3 เมื่อวันที่ 15 มิถุนายน พ.ศ. 2547 โดยเป็นชุดที่ยังคงความเป็นเอกลักษณ์ชวนหลงใหลของวงเอาไว้ไม่เปลี่ยนแปลง เน้นความเป็นตัวของตัวเอง ถ่ายทอดออกมาโดยใช้ภาษาพูดเป็นส่วนใหญ่ และอาจจะเป็นชุดที่ได้รับความนิยมมากที่สุดของวงเลยก็ว่าได้ เนื่องจากการตอบรับอันล้นหลามของชุดนี้สงผลให้ ซิลลี่ ฟูลส์ ขึ้นแท่นเป็นวงดนตรีอันดับ 1 ของไทยในเวลานั้น เพลงฮิตในอัลบั้มนี้ได้แก่เพลง น้ำลาย ไม่หวั่นแม้วันมามาก หนึ่งเดียวของฉัน และคนที่ฆ่าฉัน โดยมีโต ณัฐพล พุทธภาวนา เป็นผู้แต่งคำร้องทั้งหมด
รายชื่อเพลง

| ลำดับ | ชื่อเพลง | ประพันธ์ | ทำนอง | ยาว |
| --- | --- | --- | --- | --- |
| 1. | "แล้วแต่แป๊ะ" | ณัฐพล พุทธภาวนา | ณัฐพล พุทธภาวนา/เทวฤทธิ์ ศรีสุข/ทรงพล จูประเสริฐ |   |
| 2. | "น้ำลาย" | ณัฐพล พุทธภาวนา | ณัฐพล พุทธภาวนา/เทวฤทธิ์ ศรีสุข |   |
| 3. | "คนที่ฆ่าฉัน" | ณัฐพล พุทธภาวนา | ณัฐพล พุทธภาวนา |   |
| 4. | "หนึ่งเดียวของฉัน" | ณัฐพล พุทธภาวนา | ณัฐพล พุทธภาวนา/เทวฤทธิ์ ศรีสุข |   |
| 5. | "ตูมตาม" | ณัฐพล พุทธภาวนา | ณัฐพล พุทธภาวนา |   |
| 6. | "ไม่หวั่นแม้วันมามาก" | ณัฐพล พุทธภาวนา | ณัฐพล พุทธภาวนา/เทวฤทธิ์ ศรีสุข |   |
| 7. | "บอกลา" | ณัฐพล พุทธภาวนา | ณัฐพล พุทธภาวนา/เทวฤทธิ์ ศรีสุข |   |
| 8. | "มันแอบอยู่ข้างเครื่อง" | ณัฐพล พุทธภาวนา | ณัฐพล พุทธภาวนา/ทรงพล จูประเสริฐ |   |
| 9. | "เพลงของเธอ" | ณัฐพล พุทธภาวนา | ณัฐพล พุทธภาวนา/เทวฤทธิ์ ศรีสุข |   |
| 10. | "เบื่อ" | ณัฐพล พุทธภาวนา | ณัฐพล พุทธภาวนา/ทรงพล จูประเสริฐ |   |
| 11. | "แล้วแต่แป๊ะ (Monster Mix)" | ณัฐพล พุทธภาวนา | ณัฐพล พุทธภาวนา/Simon Henderson |   |
แหล่งข้อมูลอื่น

King Size
| ด ค กซิลลี่ ฟูลส์ |
| --- | --- |
 กฤษณะ ปานดอนลาน  จักรินทร์ จูประเสริฐ  เทวฤทธิ์ ศรีสุข  รัตน์ โกบายาชิ เบนจามิน จุง ทัฟเนล  ต่อตระกูล ใบเงิน  ณัฐพล พุทธภาวนา  กอบภพ ใบแย้ม 
สตูดิโออัลบั้ม:  ไอ.คิว. 180  แคนดีแมน  มินต์  จูซซี  คิงไซส์  เดอะวัน 
อีพี: ซิลลี่ ฟูลส์ (2539) •  มินิ (2550)
ซิงเกิล:  "รอยยิ้ม"  "จิบเดียวก็ซึ้งแมน"  "สู้ไม่ได้"  "เมื่อรักฉันเกิด"  "เซ็ง"  "อย่าบอกว่ารัก"  "ไหนว่าจะไม่หลอกกัน"  "คิดถึง"  "จิ๊จ๊ะ"  "เพลงนี้เกี่ยวกับความรัก"  "ผิดที่ไว้ใจ"  "ขี้หึง"  "บ้าบอ"  "น้ำนิ่งไหลลึก"  "วัดใจ"  "น้ำลาย"  "คนที่ฆ่าฉัน"  "หนึ่งเดียวของฉัน"  "ไม่หวั่นแม้วันมามาก"  "มันแอบอยู่ข้างเครื่อง"  "เพลงของเธอ"  "เบื่อ"  "เราเป็นคนเลือกเอง"  "โง่"  "รั้งรอ"  "ทำร้าย"  "สูญญากาศ"  "สแตนดิงทอลล์"  "แป๊ะอย่าร้อง"  "จงเรียกเธอว่านางพญา"  "20 ตุลา"  "สัตว์ร้าย" (ร่วมกับ BIG BAG)  "MIST" (ร่วมกับ ซีล)  "ORANGE"  "DESTROYER" (เพลงประกอบเกม การีนาฟรีไฟร์)  "แพ้ความอ่อนแอ"  "ฝัง จำ จม" 
บทความที่เกี่ยวข้อง:  เบเกอรี่มิวสิค  มอร์ มิวสิค  สนามหลวงมิวสิก  อาร์เอส  วอร์นเนอร์ มิวสิค ไทยแลนด์  มีเรคคอร์ดส
คริสเตียน นิทเซย์

| คริสเตียน นิทเซย์ |
| --- | --- |
นิทเซย์ใน ค.ศ. 2020

 นายกรัฐมนตรีมาดากัสการ์ คนที่ 28
อยู่ในวาระ
เริ่มดำรงตำแหน่ง  6 มิถุนายน 2018
ประธานาธิบดี:  ดูรายชื่อ เฮรี ราจาโอนาริมัมปิอานินา รีโว ราโกโตวาโอ (รักษาการ) อันดรี ราโจเอลีนา ตนเอง (รักษาการ) ริชาร์ด ราวาโลมานานา (รักษาการ) อันดรี ราโจเอลีนา 
ก่อนหน้า: โอลิวิเยร์ มาตาฮาฟี โซโลนันดราซานา
รักษาการประธานาธิบดีมาดากัสการ์
ดำรงตำแหน่ง 9 กันยายน 2023 – 27 ตุลาคม 2023
นายกรัฐมนตรี: ตนเอง
ก่อนหน้า: อันดรี ราโจเอลีนา
ถัดไป: ริชาร์ด ราวาโลมานานา (รักษาการ)
 
ข้อมูลส่วนบุคคล
เกิด: คริสเตียน หลุยส์ นิทเซย์  (1961-03-27) 27 มีนาคม ค.ศ. 1961 (63 ปี) อันต์ซีรานานา ประเทศมาดากัสการ์
พรรคการเมือง: อิสระ

คริสเตียน หลุยส์ นิทเซย์ (มาลากาซี: Christian Louis Ntsay; เกิดวันที่ 27 มีนาคม ค.ศ. 1961) เป็นนักการเมืองชาวมาลากาซีซึ่งปัจจุบันเป็นนายกรัฐมนตรีมาดากัสการ์ตั้งแต่ ค.ศ. 2018 เขาได้รับการแต่งตั้งจากประธานาธิบดี เฮรี ราจาโอนาริมัมปิอานินา หลังการลาออกของโอลิเวียร์ มาฮาฟาลี โซโลนันดราซานาเนื่องจากการประท้วงที่แพร่กระจายทั่วประเทศ นิทเซย์ถือเป็นผู้ที่มีคตินิยมนักวิชาการและเคยทำงานให้กับสหประชาชาติ
ดิ อัลบั้ม (อัลบั้มแดนบีม)

ดิ อัลบั้ม (อังกฤษ: The Album) เป็นอัลบั้มเพลงลำดับที่ 1 ของศิลปินดูโอแดนบีม ภายใต้สังกัด อาร์เอส โปรโมชั่น ออกจำหน่ายในปี พ.ศ. 2548
รายชื่อเพลง

คิดมาก
ใช้เบอร์เดิม
โสด
อย่าแอบร้องไห้เมื่อไกลกัน
ปาฏิหาริย์ครั้งสุดท้าย
เราไม่ต้องรักกัน แต่ฉันต้องรักเธอ
กอดได้ไหม
ไม่รับปาก
คำเดียวกัน
ตามหาหัวใจ
สมาชิกในวง

วรเวช ดานุวงศ์
กวี ตันจรารักษ์
บริการสุขภาพในประเทศอิสราเอล

โรงพยาบาลไบลินสันในเปตะห์ติกวา ประเทศอิสราเอล
โรงพยาบาลเด็กซาฟราที่เทลฮาโชเมอร์
บริการสุขภาพในประเทศอิสราเอล เป็นบริการสุขภาพแบบสากลและการมีส่วนร่วมในแผนประกันสุขภาพเป็นสิ่งจำเป็น ชาวอิสราเอลทุกคนมีสิทธิได้รับบริการสุขภาพขั้นพื้นฐานในฐานะสิทธิขั้นพื้นฐาน ระบบบริการสุขภาพของอิสราเอลขึ้นอยู่กับกฎหมายประกันสุขภาพแห่งชาติ ค.ศ. 1995 ซึ่งกำหนดให้ประชาชนทุกคนที่อาศัยอยู่ในประเทศเข้าร่วมหนึ่งในสี่องค์กรประกันสุขภาพอย่างเป็นทางการ ที่เรียกกันว่า คูปัตโฮลิม (קופת חולים - "กองทุนป่วยไข้") ซึ่งดำเนินการโดยองค์กรที่ไม่หวังผลกำไร และเป็นสิ่งต้องห้ามตามกฎหมายจากการปฏิเสธการเป็นสมาชิกที่เป็นพลเมืองอิสราเอล ชาวอิสราเอลสามารถเพิ่มความคุ้มครองทางการแพทย์และปรับปรุงทางเลือกได้โดยการซื้อประกันสุขภาพส่วนตัว ในการสำรวจ 48 ประเทศใน ค.ศ. 2013 ระบบสุขภาพของอิสราเอลอยู่ในอันดับที่สี่ของโลกในแง่ของประสิทธิภาพ และใน ค.ศ. 2014 ได้รับการจัดให้อยู่ในอันดับที่ 7 จากที่มีอยู่ 51 ประเทศ ส่วนใน ค.ศ. 2015 ประเทศอิสราเอลได้รับการจัดอันดับเป็นประเทศที่มีสุขภาพประชากรดีอันดับที่หกของโลกโดยการจัดอันดับของบลูมเบิร์ก และอันดับแปดในแง่ของอายุขัย
ประวัติ > สมัยออตโตมัน

ช่วงสมัยออตโตมัน บริการสุขภาพในภูมิภาคของปาเลสไตน์ไม่ดีและด้อยพัฒนา สถาบันทางการแพทย์ส่วนใหญ่ดำเนินการโดยมิชชันนารีศาสนาคริสต์ ที่ดึงดูดคนยากจนโดยการให้การดูแลฟรี ในปลายศตวรรษที่สิบเก้า ในฐานะยีชูฟ ซึ่งเป็นชุมชนชาวยิวยุคก่อนรัฐ เริ่มมีการเติบโตขึ้นในสมัยของอาลียาห์ครั้งที่หนึ่ง ชาวยิวพยายามที่จะสร้างระบบการแพทย์ของตัวเอง ส่วนใน ค.ศ. 1872 มักซ์ ซันเดรคซคี ซึ่งเป็นแพทย์คริสเตียนชาวเยอรมัน ตั้งรกรากอยู่ในเยรูซาเลมและเปิดโรงพยาบาลเด็กแห่งแรกในประเทศ ในชื่อมาเรียนสติฟท์ ซึ่งเปิดรับลูกหลานของทุกศาสนา การตั้งถิ่นฐานทางการเกษตรของชาวยิว ได้รับการสนับสนุนทางการเงินโดยบารง แอดมง เดอ รอทส์ไชลด์ โดยจ้างแพทย์ที่เดินทางระหว่างชุมชนและดำเนินงานการปรุงยาในจัฟฟา ซึ่งเขาไปเยือนสัปดาห์ละสองครั้ง
ใน ค.ศ. 1902 ศูนย์การแพทย์ชาเร เซเด็ค ซึ่งเป็นโรงพยาบาลยิวแห่งแรก ได้เปิดในเมืองเก่าของเยรูซาเลม ซึ่งรวมโรงพยาบาลของชาวยิวเพิ่มเติมที่เยรูซาเลมและจัฟฟา ใน ค.ศ. 1911 กองทุนสุขภาพของคนงานจูเดีย ซึ่งต่อมาได้พัฒนาเป็นบริการสุขภาพคลาลิต ได้รับการจัดตั้งในฐานะกองทุนประกันสุขภาพไซออนิสต์กองทุนแรก
ช่วงสงครามโลกครั้งที่หนึ่ง ผู้มีอำนาจของออตโตมันได้ทำการปิดโรงพยาบาลของชาวยิวในเยรูซาเลมและจัฟฟา กองทัพออตโตมันยึดอุปกรณ์การแพทย์และเอกสารฉบับร่างทางการแพทย์เป็นส่วนใหญ่ ด้วยการสิ้นสุดของสงครามและการพิชิตปาเลสไตน์ของอังกฤษ ยีชูฟถูกทิ้งโดยไม่มีระบบโรงพยาบาลที่มีประสิทธิภาพ ส่วนใน ค.ศ. 1918 องค์การไซออนิสต์ของฮาดัสซาห์สตรีแห่งอเมริกาได้จัดตั้งหน่วยแพทย์ไซออนิสต์อเมริกัน (AZMU) เพื่อสร้างระบบการแพทย์ของยีชูฟขึ้นใหม่ ด้วยความช่วยเหลือจากหน่วยแพทย์ไซออนิสต์อเมริกันและเงินบริจาคจากต่างประเทศ โรงพยาบาลของชาวยิวได้รับการรื้อฟื้น และได้ก่อตั้งขึ้นใหม่ในจัฟฟา ครั้นใน ค.ศ. 1919 มีโรงพยาบาลเปิดให้บริการที่เมืองซาเฟด และทิเบเรียส รวมทั้งโรงพยาบาลเปิดในไฮฟาใน ค.ศ. 1922 ทั้งนี้ หน่วยแพทย์ไซออนิสต์อเมริกันได้เปลี่ยนเป็นสหพันธ์การแพทย์ฮาดัสซาห์ ซึ่งดูแลระบบสุขภาพของยีชูฟ
ประวัติ > อาณัติของสหราชอาณาจักร

ด้วยการเริ่มต้นของการปกครองของสหราชอาณาจักร ได้มีมาตรการเพื่อปรับปรุงสุขภาพของประชาชนในพื้นที่ พวกเขาเริ่มขึ้นในช่วงการปกครองของกองทัพสหราชอาณาจักร และยังคงเติบโตร่วมกับการจัดตั้งอาณัติของสหราชอาณาจักรใน ค.ศ. 1922 ในเยรูซาเลม กองขยะสะสมได้ถูกนำออก และถังขยะสาธารณะได้รับการติดตั้ง ประชากรทั้งหมดได้รับการฉีดวัคซีนป้องกันไข้ทรพิษ และสระน้ำรวมทั้งอ่างเก็บน้ำได้รับการปกป้องด้วยยากันยุงในฐานะส่วนหนึ่งของการรณรงค์เพื่อขจัดโรคมาลาเรีย ใน ค.ศ. 1929 คณะกรรมาธิการไซออนิสต์และเจ้าหน้าที่ผู้มีอำนาจสหราชอาณาจักรได้ส่งนักระบาดวิทยาชาวยิวชื่อกิเดียน เมอร์ ไปรอชปินนาเพื่อสร้างห้องปฏิบัติการสำหรับการวิจัยโรคมาลาเรีย ห้องปฏิบัติการของเมอร์เป็นหน่วยงานย่อยในการกำจัดโรค การรณรงค์ต่อต้านโรคมาลาเรียจัดการโดยฮาดัสซาห์จนกระทั่ง ค.ศ. 1927 เมื่อองค์กรหันมารับผิดชอบหน่วยงานผ่านเจ้าหน้าที่ผู้มีอำนาจ การบริหารอาณัติยังดำเนินการกรมอนามัยที่ดำเนินการโรงพยาบาล, คลินิก และห้องปฏิบัติการของตัวเอง กรมอนามัยดูแลบุคลากรของสหราชอาณาจักรที่ประจำการในอิสราเอลและให้บริการด้านสุขภาพแก่ชาวอาหรับ การลงทุนในด้านสุขภาพของชาวยิวมีเพียงเล็กน้อย โดยสันนิษฐานว่ายีชูฟมีความสามารถในการจัดการระบบการดูแลสุขภาพของตนเอง ร่วมกับการขยายตัวของยีชูฟผ่านอาลียาห์ครั้งที่สามและครั้งที่สี่ จำนวนสิ่งอำนวยความสะดวกการแพทย์ของชาวยิวจึงเพิ่มมากขึ้น จำนวนเตียงโรงพยาบาลฮาดัสซาห์เพิ่มขึ้นสามเท่า โรงพยาบาลยิวและกองทุนประกันสุขภาพก็ได้รับการจัดตั้งขึ้นใหม่ ผู้ให้บริการด้านการรักษาพยาบาลรายใหญ่รายอื่นนอกเหนือจากฮาดัสซาห์คือสหพันธ์แรงงานฮิสตาดรุต ซึ่งมีกองทุนป่วยไข้ของตนเอง และภายใน ค.ศ. 1946 ได้ดำเนินการโรงพยาบาลสองแห่ง รวมถึงคลินิกและศูนย์สุขภาพหลายร้อยแห่ง นอกจากนี้ ศูนย์การแพทย์เอกชนบางแห่งและกองทุนเพื่อสุขภาพได้รับการจัดตั้งขึ้น
กฎหมายประกันสุขภาพแห่งชาติ > สิทธิตามกฎหมายประกันสุขภาพแห่งชาติ

พลเมืองอิสราเอลทุกคนมีสิทธิได้รับบริการสุขภาพภายใต้กฎหมายการประกันสุขภาพแห่งชาติ
ผู้อยู่อาศัยทุกคนมีสิทธิที่จะลงทะเบียนเป็นสมาชิกของคูปัตโฮลิมตามที่เขา/เธอเลือก โดยไม่มีเงื่อนไขหรือข้อจำกัดใด ๆ อันเนื่องมาจากอายุของเขา/เธอ หรือสถานะสุขภาพของเขา/เธอ
ผู้อยู่อาศัยทุกคนมีสิทธิที่จะได้รับบริการทั้งหมดที่รวมอยู่ในตะกร้าบริการทางการแพทย์ผ่านคูปัตโฮลิมซึ่งเธอหรือเขาเป็นสมาชิก โดยขึ้นอยู่กับดุลยพินิจทางการแพทย์และในระดับคุณภาพที่เหมาะสมภายในระยะเวลาที่เหมาะสม และไม่อยู่ห่างจากบ้านของเขา/เธอเกินไป
สมาชิกแต่ละคนมีสิทธิได้รับบริการด้านสุขภาพ ในขณะที่ดำรงศักดิ์ศรี, ความเป็นส่วนตัว และรักษาความลับทางการแพทย์ของสมาชิก
ชาวอิสราเอลทุกคนมีสิทธิที่จะย้ายจากคูปัตโฮลิมหนึ่งไปยังอีกอย่างหนึ่ง
สมาชิกแต่ละคนมีสิทธิเลือกผู้ให้บริการ เช่น แพทย์, ผู้ดูแล, นักบำบัดโรค โรงพยาบาล และสถาบันต่าง ๆ จากภายในรายชื่อผู้ให้บริการที่ได้ทำสัญญากับคูปัตโฮลิมที่สมาชิกสังกัดอยู่ รวมถึงภายในการเตรียมการสำหรับการเลือกผู้ให้บริการ และที่คูปัตโฮลิมประกาศเป็นครั้งคราว
สมาชิกแต่ละคนมีสิทธิที่จะรู้ว่าโรงพยาบาลและสถาบันใด รวมถึงผู้ให้บริการรายอื่นมีข้อตกลงในการให้บริการกับคุปัตโฮลิม ตลอดจนกระบวนการคัดเลือกผู้ให้บริการที่คูปัตโฮลิมคืออะไร
สมาชิกแต่ละคนมีสิทธิที่จะเห็นและรับสำเนาระเบียบคูปัตโฮลิม
ผู้อยู่อาศัยแต่ละรายมีสิทธิ์ได้รับข้อมูลทั้งหมดจากคูปัตโฮลิมเกี่ยวกับการเตรียมการชำระเงินกับคูปัตโฮลิมสำหรับบริการด้านสุขภาพและแผนประกันเสริมของคูปัตโฮลิม
สมาชิกแต่ละคนมีสิทธิร้องเรียนกับกรรมการสอบสวนสาธารณะ ณ สถาบันการแพทย์ที่ดูแลสมาชิก ต่อผู้รับผิดชอบในการสอบสวนข้อร้องเรียนของสมาชิกที่คูปัตโฮลิมซึ่งตนเป็นสมาชิกอยู่ หรือต่อกรรมการรับเรื่องร้องเรียนสำหรับกฎหมายประกันสุขภาพแห่งชาติในกระทรวงสาธารณสุข
สมาชิกแต่ละคนมีสิทธิฟ้องที่ศาลแรงงานเขต
กฎหมายประกันสุขภาพแห่งชาติ > ความคุ้มครองเพิ่มเติมและประกันภัยส่วนบุคคล

ผู้อยู่อาศัยในอิสราเอลสามารถเสริมการประกันสุขภาพของตนได้นอกเหนือจากบริการที่ได้รับทุนสาธารณะในสองวิธีหลัก ได้แก่ การประกันภัยเพิ่มเติมที่เสนอโดยกองทุนสุขภาพ และความคุ้มครองการประกันสุขภาพเอกชนที่จัดทำโดยบริษัทประกันภัยเชิงพาณิชย์
กฎหมายประกันสุขภาพแห่งชาติ > ความคุ้มครองเพิ่มเติมและประกันภัยส่วนบุคคล > ความคุ้มครองเพิ่มเติม

กองทุนสุขภาพทั้งสี่เสนอทางเลือกแก่สมาชิกในการซื้อแผนประกันเสริมซึ่งให้ความคุ้มครองสำหรับบริการที่ไม่รวมอยู่ในตะกร้าบริการหรือให้ความคุ้มครองในระดับที่เพิ่มขึ้น แผนเสริมเหล่านี้มักมีให้ในระดับความคุ้มครองสองหรือสามระดับ ตลอดจนรวมหรือให้ส่วนลดสำหรับบริการและผลิตภัณฑ์ เช่น ความคิดเห็นที่สองจากผู้เชี่ยวชาญทางการแพทย์, การผ่าตัด และกระบวนการทางการแพทย์อื่น ๆ โดยแพทย์เอกชน ตลอดจนในสถานบริการเอกชนหรือกึ่งเอกชนในอิสราเอลและต่างประเทศ, ความคุ้มครองทันตกรรมและจัดฟันสำหรับผู้ใหญ่, ส่วนลดสำหรับยาที่ไม่รวมอยู่ใน "ตะกร้ายา" สาธารณะ, การขยายเวลาการดูแลคลอดบุตร, การฉีดวัคซีนเพิ่มเติมรวมถึงการทดสอบทางการแพทย์, การแพทย์ทางเลือก และอื่น ๆ ซึ่งราคาของแผนเสริมเหล่านี้ค่อนข้างไม่รุนแรง (ราคาเท่ากับ 10 ถึง 40 ดอลลาร์สหรัฐต่อเดือนสำหรับผู้ใหญ่โดยขึ้นอยู่กับกลุ่มอายุและระดับความครอบคลุมใน ค.ศ. 2019) ทั้งนี้ กฎหมายไม่ให้กองทุนสุขภาพปฏิเสธการเข้าร่วมแผนประกันสุขภาพเสริมใด ๆ ของสมาชิก และไม่สามารถเรียกเก็บเบี้ยประกันที่แตกต่างกันได้เนื่องจากเงื่อนไขที่มีอยู่ก่อนแล้ว แม้ว่าโดยทั่วไปแล้วจะกำหนดระยะเวลารอคอยเริ่มต้นก่อนที่ความคุ้มครองเพิ่มเติมจะมีผล (ซึ่งอาจได้รับการยกเว้นหากสมาชิกได้รับการโอนจากกองทุนอื่น และอยู่ภายใต้แผนเสริมของกองทุนเดิมอยู่แล้ว)
แหล่งข้อมูลอื่น

Cohen Nissim (2012). "Policy entrepreneurs and the design of public policy: Conceptual framework and the case of the National Health Insurance Law in Israel". Journal of Social Research & Policy. 3 (1): 5–26.
The Health Care System in Israel - An Historical Perspective Israel Ministry of Foreign Affairs. 26 June 2002.
The Israel Project: Podcast describing the Israeli Health System
State-of-the-art healthcare in Israel - If they can do it, then why can't we? เก็บถาวร 2017-03-23 ที่ เวย์แบ็กแมชชีน examiner.com mirror 3 August 2009.
Health Care Stories: Jerusalem, Israel
Israel as a Model for Health Care
Health and Zionism: The Israeli health care system, 1948–1960, Shifra Shvarts
การปรุงยาในเปตะห์ติกวา ในคริสต์ทศวรรษ 1930
นักศึกษาพยาบาลฮาดัสซาห์ ใน ค.ศ. 1948
รถพยาบาลมาเกนเดวิดอาดอม ใน ค.ศ. 1948
เบตฮาไบรยูตสเตราส์ ที่เยรูซาเลม สร้างขึ้นใน ค.ศ. 1927
การใช้จ่ายด้านการดูแลสุขภาพในอิสราเอลในฐานะร้อยละของจีดีพี
อาคารกระทรวงสาธารณสุข ที่ถนนยาฟา เยรูซาเลม
นิวซีแลนด์เน็กซ์ท็อปโมเดล ฤดูกาลที่ 1

| นิวซีแลนด์เน็กซ์ท็อปโมเดล ฤดูกาลที่ 1 |
| --- | --- |

ประเภท: เรียลลิตี้
สร้างโดย: ไทรา แบงส์
แสดงนำ: ซาร่าห์ เทโตร   คอลิน แมททิวร์ เจฟฟรี   คริส ซิซาริช
ประเทศแหล่งกำเนิด: New Zealand
จำนวนตอน: 13
การผลิต
ความยาวตอน: 60 นาที
ออกอากาศ
เครือข่าย: TV3
ออกอากาศ: 13 มีนาคม พ.ศ. 2552 – 5 มิถุนายน พ.ศ. 2552
นิวซีแลนด์ เน็กซ์ ท็อป โมเดล ฤดูกาลที่ 1 (New Zealand's Next Top Model หรือในชื่อย่อว่า NZNTM) ออกอากาศทางช่อง TV3 เมื่อวันที่ 13 มีนาคม พ.ศ. 2552 โดยมีผู้เข้าแข่งขันทั้งหมด 13 คน และในรอบ 6 คนสุดท้ายของฤดูกาลนี้ ได้ไปแข่งขันต่อที่ เมืองซิดนีย์ ประเทศออสเตรเลีย
และผู้ชนะคนแรกของรายการก็คือ คริสโตเบลล์ กรีเออสัน-ไรย์รี่ วัย 16 ปีจาก โอคแลนด์ ประเทศ นิวซีแลนด์ และรางวัลของเธอก็คือ การได้เซ็นสัญญากับบริษัทโมเดลลิ่งชั้นนำ ""ทเวนตี้ทูโมเดลแมเนจเมนท์" ได้ถ่ายแบบ 8 หน้าเต็มลงในนิตยสาร คลีโอ และเซ็นสัญญา 1 ปีกับเครื่องสำอาง CoverGirl
และนอกจากนี้ยังได้ไปซิดนีย์เพื่อพบกับ เออร์ซูล่า ฮัฟฟ์เนเจล จากนิตยสาร "ชิค โมเดล แมเนจเม้นท์" และยังได้ออกเดินทางไปโขว์ตัวร่วมกับเหล่าบรรดาสุดยอดนางแบบในนิวยอร์กอีกด้วย
ข้อมูลการออกอากาศ > (Casting)

ออกอากาศ : 13 มีนาคม พ.ศ. 2552
สาวๆ ทั้ง 33 คนที่ผ่านรอบคัดเลือกรองสุดท้ายได้เก็บกระเป๋าและเดินทางไปยังควีนส์ทาวน์ ทันทีที่ไปถึงพวกเธอก็ได้พบกับคณะกรรมการ คอลิน แมททิวร์ เจฟฟรี และ แองเจลา ดันน์ สุดยอดนางแบบคนแรกของนิวซีแลนด์ สาวๆ ได้เดินบนรันเวย์เป็นครั้งแรก ซึ่งบางคนก็ทำออกมาได้ไม่ดีเท่าไหร่นัก นอกจากนี้สาวๆ ยังเปิดเผยเรื่องราวของตัวเอง ซาร่าห์ได้เปิดเผยว่าเธอทิ้งลูกสาวของเธอไว้ที่บ้าน และเธอเพิ่งผ่านการบำบัดอาการติดยามา  ลอร่าเคยชนะการแข่งกินเผ็ด  อาโจห์ใช้ชีวิตอย่างยากแค้นที่แอฟริกา  โอลิเวียและลูซี่ สองสาวพี่น้องที่ต้องมาแข่งขันกันเอง  แฟรงกี้สาวผมบลอนด์ที่มีท่าเดินเลวร้ายสุดๆ รีห์แอนนอนที่มีลุคเหมือนนางแบบที่สุด และสถานการณ์ที่คุกรุ่นระหว่างเทรีลเลจห์กับโฮแซนน่า เนื่องจากทัศนคติในแง่ลบของโฮแซนน่า
ในวันต่อมาสาวๆ ต้องไปถ่ายรูปชุดว่ายน้ำที่ทะเลสาบ ทุกคนต่างประทับใจในตัวซาร์ที่ทนฝืนมาถ่ายทั้งๆ ที่กำลังป่วยหนัก จากนั้นสาวๆ 33 คนได้ถูกคัดเหลือ 20 คน และคัดเหลือแค่ 13 คนสุดท้ายเพื่อเข้าสู่บ้านท็อปโมเดลในโอคแลนด์
ช่างถ่ายภาพ : มอนตี้ อดัมส์
แขกรับเชิญพิเศษ : แองเจลา ดันน์
ข้อมูลการออกอากาศ > The Girls Fly High

ออกอากาศ : 20 มีนาคม พ.ศ. 2552
สาวๆ ได้เดินทางมาถึงโอคแลนด์ พวกเธอต้องใส่รหัสผ่านเผื่อเข้าสู่บ้านพัก และรหัสนั้นคือคำว่า “ซาร่า” จากนั้นพวกเธอไปฝึกโพสท่าหน้าพัดลมขนาดยักษ์ โอลิเวีย อาโจห์ รูบี้ และคริสโตเบลล์ ต่างก็ทำได้เป็นอย่างดี คอลินชมว่าท่าโพสของซาร่าห์ดูเป็นนางแบบมากที่สุด จากนั้นพวกเธอได้เดินทางไปแม็กซ์สโตร์และต้องแข่งกันเปลี่ยนลุคตัวเองเพื่อให้ดูเป็นนางแบบมากที่สุดภายในเวลาจำกัดแค่ 5 นาที และผู้ชนะจะได้ถ่ายรูปแคมเปญโฆษณาให้กับแม็กซ์ เมอริโน ที่จะขึ้นโขว์ไปทั่วนิวซีแลนด์ เทรีลเลจห์สามารถแต่งตัวออกมาเป็นนางแบบสไตล์คลาสสิค และเป็นผู้ชนะในการแข่งขัน ซึ่งเธอเลือกอาโจห์ และซาร่าห์ให้ได้รางวัลร่ามกับเธอด้วย
ในการถ่ายรูปครั้งแรก สาวๆ ต้องถ่ายภาพเลียนแบบ จีน แบทเทน นักบินหญิงคนแรกของนิวซีแลนด์ในปี 1930 ซึ่งการถ่ายภาพครั้งแรกนี้ คริสโตเบลล์ เทรีลเลจห์ ลอร่า รูบี้ และอาโจห์ ต่างก็ทำได้อย่างน่าประทำใจ ในขณะที่ รีห์แอนนอน โฮแซนน่า และทิฟฟานี่ยังคงติดขัดตลอดเวลา
ที่ห้องตัดสิน กรรมการรักความเข้มแข็งและมั่นใจในรูปของเทรีลเลจห์  และยังประทับใจในท่าโพสอันหลากหลายของคริสโตเบลล์ ในขณะที่ทิฟฟานี่ได้รับคำวิจารณ์ทีไม่ค่อยดีจากช่างภาพ และนั่นทำให้เธอต้องกลายเป็นสองคนสุดท้ายกับโฮแซนน่าที่ไม่ค่อยมีความคิดสร้างสรรในการโพสท่า และทิฟฟานี่เป็นคนแรกที่ต้องกลับบ้านเพราะกรรมการคิดว่าเธอมีทัศนคติที่แรงจนเกินไป
คนแรกที่ถูกเรียกชื่อ : เทรีลเลจห์ เฟลิเซีย โบรค
สองคนสุดท้าย : โฮแซนน่า โฮสฟอล และ ทิฟฟานี บัตเลอร์
ผู้ถูกคัดออก : ทิฟฟานี บัตเลอร์
ช่างถ่ายภาพ : แจ็คกี้ เมย์ริงค์
แขกรับเชิญพิเศษ : สเตซี่ เกรกก์
ข้อมูลการออกอากาศ > The Girls Take The Streets

ออกอากาศ : 27 มีนาคม พ.ศ. 2552
หลังจากที่ผ่านการคัดออกครั้งแรก สาวๆ ต่างก็ตระหนักและเริ่มที่จะเอาจริงเอาจังกับการแข่งขันกันมากขึ้น วันต่อมาสาวๆ ถูกพาไปที่สตูดิโอเพื่อฝึกการเต้นฮิ๊บฮ๊อปกับเออร์แบน บีท ความกระตือรือล้นของลอร่าทำให้กรรมการประทับใจ ในขณะที่ซาร่าห์รู้สึกเบื่อและพยายามเลี่ยงที่จะเต้น จากนั้นพวกเธอจะต้องแข่งกันเต้นฮิ๊บฮ็อปและโพสท่าบนรันเวย์ต่อหน้ากรรมการ เทลริลเลจห์เป็นผู้ชนะการแข่งขัน แต่เมื่อกลับบ้านเธอกับอาโจห์กลับทะเลาะกันเรื่องอาบน้ำเกินเวลา
การถ่ายรูปในสัปดาห์นี้ สาวๆ จะต้องไปถ่ายรูปท่ามกลางหิมะจำลอง ช่างภาพและทีมงานต่างประทับใจในประสิทธิภาพการทำงานของ ลอร่า รีห์แอนนอน คริสโตเบลล์ และโฮแซนน่า ในขณะที่รูบี้ โอลิเวีย ไม่สามารถที่จะสื่อกับตากล้องได้ และซาร่าห์รู้สึกไม่สบายจึงไม่ยอมถ่ายรูปในครั้งนี้
ในห้องตัดสินกรรมการต่างประทับใจในภาพของคริสโตเบลล์ และชื่นชมภาพของโฮแซนน่า ลอร่า ลูซี่ รีห์แอนนอน และวิคตอเรีย กรรมการตำหนิรูบี้เรื่องทัศนคติของเธอ ในขณะที่กรรมการวิจารณ์ว่าภาพของอาโจห์เป็นภาพที่แย่ที่สุด แต่สุดท้ายซาร่าห์และโอลิเวียต้องกลายเป็นสองคนสุดท้าย และซาร่าห์ต้องตกรอบเพราะกรรมการรู้สึกไม่แน่ใจในศักยภาพของเธอ
คนแรกที่ถูกเรียกชื่อ : คริสโตเบลล์ กรีเออสัน-ไรย์รี่
สองคนสุดท้าย : โอลิเวีย เมอร์ฟี่ และ ซาร่าห์ เยียร์เบอรี่
ผู้ถูกคัดออก : ซาร่าห์ เยียร์เบอรี่
ช่างถ่ายภาพ : ริค โอเว่นส์
แขกรับเชิญพิเศษ : แองเจลา ดันน์, เออร์แบน บีท แดนเซอร์
ข้อมูลการออกอากาศ > The Girls Get Transformed

ออกอากาศ : 3 เมษายน พ.ศ. 2552
สาวๆ ถูกส่งตัวไปแปลงโฉมที่นิวมาร์เก็ตซาลอน สาวๆ ส่วนใหญ่ต่างพอใจในลุคใหม่ของตัวเองในขณะที่อาโจห์กับลอร่าต้องเสียน้ำตาเพราะโดนตัดผมจนสั้น จากนั้นพวกเธอจะต้องไปเดินรันเวย์ในชุดของเคลลี่ เทิลร์ตัน ที่อควอเรี่ยม เทรีลเลจห์ไม่สามารถที่จะพรีเซนต์เสื้อผ้าออกมาได้ และกรรมการประทับใจในอารมณ์ขันของลอร่า
การถ่ายรูปในครั้งนี้ สาวๆ จะต้องถ่ายภาพโคลสอัพใบหน้าแบบแฟนตาซี สาวๆ ส่วนใหญ่ทำออกมาได้ดีในขณะที่โอลิเวีย เทรีลเลจห์ และรีห์แอนนอนทำออกมาได้ติดขัด
ในห้องตัดสินกรรมการรักภาพของรีเบ็คก้าโรส และชื่นชอบภาพของคริสโตเบลล์ อาโจห์ ลอร่า ลูซี่ ถึงรีห์แอนนอนจะติดขัดตอนถ่ายแต่ก็ได้ภาพที่ออกมาดี โอลิเวียกับเทรีลเลจห์ต้องกลายเป็นสองคนสุดท้าย และโอลิเวียก็ถูกส่งกลับบ้านเพราะไม่สามารถที่จะถ่ายทอดความงามของตัวเองลงบนภาพถ่ายได้เลย
คนแรกที่ถูกเรียกชื่อ : รีเบคก้า โรส ฮาร์วี่
สองคนสุดท้าย : โอลิเวีย เมอร์ฟี่ และ เทรีลเลจห์ เฟลิเซีย โบรค
ผู้ถูกคัดออก : โอลิเวีย เมอร์ฟี่
ช่างถ่ายภาพ : แฮนน่าห์ ริชาร์ด
แขกรับเชิญพิเศษ : เคียริรี่ จอนส์ตัน, พอล เซอร์วิลเล่
ข้อมูลการออกอากาศ > The Girls Pose In Haute Couture

ออกอากาศ : 10 เมษายน พ.ศ. 2552
เริ่มต้นสัปดาห์ซาร่าห์ได้เข้ามาคุยกับสาวๆ และได้ถามพวกเธอว่าคิดว่าใครมีศักยภาพมากที่สุด ทุกคนต่างลงความเห็นว่าเป็นเทรีลเลจห์ ถึงแม้ว่าเธอจะมีความสัมพันธ์ที่ไม่ค่อยดีกับสาวๆ ในบ้านซักเท่าไหร่ซึ่งนั่นทำให้เธอรู้สึกประหลาดใจเป็นอย่างมาก
ในการแข่งขันประจำสัปดาห์ สาวๆ จะต้องแข่งกันแต่งหน้าภายในเวลา 5 นาที รูบี้เป็นผู้ชนัการแข่งขันทั้งๆ ที่เธอไม่รู้สึกเอาจริงเอาจังกับมันเท่าไหร่นัก และรางวัลของเธอก็คือการได้ไปแต่งหน้าแบบตัวต่อตัวกับช่างแต่งหน้าชื่อดัง
การถ่ายรูปในครั้งนี้ สาวๆ จะต้องใส่ชุดหรูถ่ายรูปท่ามกลางลมและทรายบนชายหาดทางตะวันตกของนิวซีแลนด์ อาโจห์ คริสโตเบลล์ ลอร่า โฮแซนน่า ต่างก็ทำออกมาได้ดี ในขณะที่สาวๆ ที่เหลือต่างผ่านไปได้อย่างทุลักทุเล
ในห้องตัดสินกรรมการประทับใจในภาพของคริสโตเบลล์ โฮแซนน่า เทรีลเลจห์ วิคตอเรีย รีเบคก้าโรส และรักภาพของอาโจห์จนถึงขนาดเรียกชื่อเธอเป็นคนแรก ในขณะที่วิคตอเรียและรีห์แอนนอนกลายเป็นสองคนสุดท้าย และรีห์แอนนอนต้องตกรอบเพราะกรรมการยังรู้สึกว่าเธอยังไม่พร้อมที่จะเป็นสุดยอดนางแบบ
คนแรกที่ถูกเรียกชื่อ : อาโจห์ โชล์
สองคนสุดท้าย : รีห์แอนนอน ลอว์เรนซี่ และ วิคตอเรีย วิลเลียมส์
ผู้ถูกคัดออก : รีห์แอนนอน ลอว์เรนซี่
ช่างถ่ายภาพ : คาเรน อินเดอร์บิทเซน วอลเลอร์
แขกรับเชิญพิเศษ : สเตฟาน ไนท์, คริส เคเนดี้ แกรนท์